Narpinder Singh

**Narpinder Singh** (Amritsar, Punjab, 1962ko irailaren 19a) indiar zientzialaria, akademikoa eta ikertzailea da. Bromatologian (elikadura zientzietan) eta teknologian aditua da, almidoian eta proteinen kimikan espezializaturik dago.

Singhen ikerketek 35.000 aipamenetik gora izan dituzte eta INdiako elikadura zientzietan ikerlari aipatuena da. Rafi Ahmed Kidwai Award saria eman zioten 2010ean eta Stanford Unibertsitateak sei urtez jarraian (2020 eta 2025 artean) Munduko %2 top zientzialarien zerrendan sartu du.

## Biografia 
Amritsarren jaio zen eta goi mailako ikasketak Punjabeko Nekazal Unibertsitatean burutu zituen. 1982an Elikadura Zientziak, Teknologia eta Nutrizioan lizentziatu zen eta 1984an Elikadura Zientziako Masterra egin zuen. 1989an tesia burutu zuen.

1988an hasi zen irakasle laguntzaile Punjabeko Nekazal Unibertsitatean eta 2000. urtean irakasle bihurtu zen Guru Nanak Dev unibertsitatean, Amritsarren bertan. Ordurako Elikadura Zientziak eta Teknologiako mintegiko burua zen.

Hainbat herrialdetako unibertsitatetan izan da gonbidaturik:

* Institute of Food Research, Norwich, Erresuma Batua (1995–1996)
* Osaka City University, Osaka, Japonia (2004–2005)
* Kansas State University, Kansas City, USA (2006)
* South China University of Technology, Guangzhou, Txina (2019)
* The Royal Society of Chemistry, School of Chemical Sciences and Pharmacy, University of East Anglia, Norwich, Erresuma Batua (2007-2008)

## Ikerketa 
Narpinder Singhen ikerketa almidoian eta proteinen kimikan zentratu da. Produktu eratorriak, moldaruriko almidoiak, sukaldaturiko elikagaiak, zerealen eta lekadunen kalitatea eta gluten gabeko produktuen garapenean egin ditu ikerketak. Barazki ezberdinen almidoiaren egitura-funtzioak aztertu ditu teknika analitiko aurreratuenak erabiliz, hala nola, patatarenak, artoarenak, arrozarenak, gariarenak, lekaleenak.. Horri esker American Association of Cereal Chemists (AACC) elkartean saritu egin zuen 2019an.

Gero eta gehiago garatzen ari den foodomic eremuan aplikazio metabolikoak aztertu ditu azkenaldian, baita landare proteinen ikerketak edin eta haragi-proteinen garapena aztertu ere.

## Argitalpenak 
425 argitalpen baino gehiago egin ditu, haietatik 330 ikerketa agiriak dira, 48 artikuluen errebisioak, 25 liburutako kapitulu, 3 editorial, 8 liburu errebisio, 11 egunkari artikulu punjabieraz eta bi liburu ere idatzi ditu.

## Sariak 
Zientziari eta Hezkuntzari egindako ekarpenengatik sari ugari jaso ditu. Honako hauek dira aipagarrienak:

* J.C. Bose National Fellowship (2011–egun) - Zientzia eta Teknologiako Mintegia (India)
* The Rafi Ahmed Kidwai Award saria (2010) - Indiako Nekazal Ikerketa Kontseilua
* Priyadaranjan Ray irakaslearen omenezko saria (2023) - Indiako Kimika Elkartea
* Nekazal Zientzietako Akademia Nazionalaren errekonozimendu saria (2007-2008 biurtekoa)
* Pran Vohra Saria (1997-1998) - Indiako Zientzia Kongresuko Elkartea
* INSA Zientzialari gazteen domina (1993) - ikerketa ibilbidearen hastapenetan izandako lorpenengatik
* Karbohdratoen Ikerketaren Bikaintasu Saria - Karbohidratoen Kimikaren eta Teknologiaren Elkartea, India
* National Academy of Sciences, India (NASI) (2011)
* Association of Food Scientists and Technologist, India (AFSTI) (2011)
* Association of Food Scientists and Technologist, India (2016) - Elkarteko presidentea
* The Cereals & Grains Association (2019)

## Erreferentziak 
## Kanpo estekak